Nafarroako Parlamentuko Mahaiak, 2022ko azaroaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako gaurkotasun handiko galdera, energiaren kostuek izandako gorakada ordaintzeko laguntza-deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2022ko azaroaren 14an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Garapen Ekonomiko eta Enpresarialeko kontseilariak 2022ko azaroaren 17an Legebiltzarraren Osoko Bilkuran ahoz erantzun dezan:

Azaroaren 3an, Nafarroako Parlamentuak Foru Lege proiektu bat onetsi zuen, Garapen Ekonomiko eta Enpresarialeko Departamentuari 20.000.000 euroko aparteko kreditu bat ematekoa. Aurrekontu-aldaketa bat da, xede duena presako laguntza-deialdi bat egin ahal izatea Nafarroako enpresentzat, 2022. urtean zehar energiaren kostuek izandako gorakada ordaintzeko.

Horretarako dagoen denbora urria dela-eta, deialdia jada taxututa egonen dela pentsatzen dugu, eta horregatik galdetzen diogu Garapen ekonomiko eta enpresarialeko kontseilariari:

Zer baldintza-sorta ipiniko zaie enpresei, zer betekizun, energia-kostuen gorakada ordaindu ahal izateko laguntzak jasotzeko moduan egon daitezen?

Iruñean, 2022ko azaroaren 14an

Foru parlamentaria: Mikel Asiain Torres